กลุ่มอาการปารีส

กลุ่มอาการปารีส (; ) เป็นอาการทางจิตที่เกิดขึ้นจากความผิดหวังของหมู่นักท่องเที่ยว ที่คาดหวังกับเมืองที่ไปท่องเที่ยวไว้สูงเกินไป พอประสบพบด้วยตาตัวเองแล้วไม่เป็นไปตามที่หวัง ก็รู้สึกผิดหวังอย่างรุนแรงขึ้นมา กลุ่มอาการปารีสคือกลุ่มของอาการที่เรียกว่าการช็อกทางวัฒนธรรม โดยที่มีของชื่อกลุ่มอาการนี้ก็มาจากค้นพบเป็นครั้งแรกในกรุงปารีส เมื่อนักท่องเที่ยวที่คิดว่าปารีสเป็นสุดยอดเมืองแห่งความสวยงาม เต็มไปด้วยย่านแฟชั่น และงานจิตรกรรมที่ดูสูงส่ง ไม่ได้เป็นตามที่คิด และในความเป็นจริงเต็มไปด้วยอาชญากร พื้นที่เปลี่ยวที่เต็มไปด้วยขยะ และความรุนแรงจากปัญหาของคนในเมือง

คนที่มีกลุ่มอาการปารีสจะมีความผิดปกติหลายอาการ ทั้งการเกิดภาพหลอน รู้สึกถูกคุกคามตลอดเวลา กังวล หวาดระแวง หวาดวิตก ตื่นกลัว เครียด ในบางรายอาการอาจจะหนักถึงขั้นทำให้เกิดอาการหัวใจเต้นผิดจังหวะได้

สาเหตุ
บทความ ค.ศ. 2004 โดย Viala และคณะ ในวารสารการแพทย์ฝรั่งเศส Nervure ชี้ให้เห็นถึงปัจจัยหลายประการที่อาจเป็นสาเหตุของอาการนี้ในหมู่นักท่องเที่ยวชาวญี่ปุ่น:

อุปสรรคทางภาษา นักท่องเที่ยวชาวญี่ปุ่นส่วนน้อยพูดภาษาฝรั่งเศส และชาวฝรั่งเศสส่วนน้อยที่พูดภาษาญี่ปุ่นได้ ความแตกต่างระหว่างสองภาษานี้เป็นอุปสรรคสำคัญต่อการสื่อสาร ทำให้เกิดความสับสนและความรู้สึกวิตกกังวลและโดดเดี่ยวมากขึ้น
ความสัมพันธ์ระหว่างบุคคล การเข้าสังคมของชาวญี่ปุ่นขึ้นอยู่กับการเป็นส่วนหนึ่งของกลุ่ม นักท่องเที่ยวที่อยู่ห่างจากชุมชนของตนอาจรู้สึกห่างเหินและโดดเดี่ยวเป็นพิเศษ
ความแตกต่างทางวัฒนธรรม ชาวฝรั่งเศสมีพื้นอารมณ์แต่กำเนิดที่ไม่เป็นทางการมากกว่า ซึ่งแตกต่างอย่างสิ้นเชิงกับวัฒนธรรมญี่ปุ่นที่เคร่งครัดกว่า และการแสดงออกทางอารมณ์ที่หลากหลายของชาวปารีสอาจถูกตีความผิด
การสร้างภาพปารีสในอุดมคติ อาการนี้ยังเกิดจากช่องว่างระหว่างภาพปารีสในอุดมคติที่ปลูกฝังมาจากบ้านเกิด กับความเป็นจริงของปารีส เมืองนี้มักถูกพรรณนาว่าเป็นสถานที่ในอุดมคติที่สวยงาม เต็มไปด้วยความรักและสินค้าฟุ่มเฟือย ความเป็นจริงมักแตกต่างออกไป และคล้ายคลึงกับญี่ปุ่นสมัยใหม่มากกว่าที่นักท่องเที่ยวอาจคาดหวัง
ความเหนื่อยล้า ความพยายามในการจัดการการเดินทางข้ามทวีป ซึ่งมักไม่ใช่เพื่อการพักผ่อน แต่เพื่อธุรกิจ ประกอบกับผลกระทบจากอาการเจ็ตแล็ก ทำให้ความไม่เสถียรทางจิตใจของนักเดินทางชาวญี่ปุ่นเพิ่มมากขึ้น

อ้างอิง

หมวดหมู่:การท่องเที่ยวในปารีส
หมวดหมู่:อาการป่วยทางวัฒนธรรม
หมวดหมู่:ความหลงผิด
หมวดหมู่:กลุ่มอาการทางจิตเวช